**Moldován Gergely**

**Moldován Gergely** (román változatban: Grigore Moldovan, [Szamosújvár](https://hu.wikipedia.org/wiki/Szamos%C3%BAjv%C3%A1r), [1845](https://hu.wikipedia.org/wiki/1845). [március 12.](https://hu.wikipedia.org/wiki/M%C3%A1rcius_12.) – [Kolozsvár](https://hu.wikipedia.org/wiki/Kolozsv%C3%A1r), [1930](https://hu.wikipedia.org/wiki/1930). [augusztus 6.](https://hu.wikipedia.org/wiki/Augusztus_6.)) erdélyi román etnográfus, irodalomtörténész, egyetemi tanár, újságíró.



Életpályája

[Kolozsvárott](https://hu.wikipedia.org/wiki/Kolozsv%C3%A1r) járt iskolába a [római katolikus gimnáziumba](https://hu.wikipedia.org/wiki/B%C3%A1thory_Istv%C3%A1n_Elm%C3%A9leti_L%C3%ADceum), majd ugyancsak Kolozsvárott az [egyetemen](https://hu.wikipedia.org/wiki/Kolozsv%C3%A1ri_Magyar_Kir%C3%A1lyi_Ferenc_J%C3%B3zsef_Tudom%C3%A1nyegyetem) jogi végzettséget szerzett. 1876–1886 között tanfelügyelő [Torda-Aranyos vármegyében](https://hu.wikipedia.org/wiki/Torda-Aranyos_v%C3%A1rmegye). 1886–1919 között a kolozsvári egyetem román nyelv és irodalom tanszékének vezető tanára, ebben a beosztásban [Szilasi Gergelyt](https://hu.wikipedia.org/wiki/Szilasi_Gergely) váltva. 1892–1893 és 1902–1903 között a bölcsészettudományi kar dékánja, majd 1906–1907-ben az egyetem rektora. Kezdetben román lapokban publikált (*Aurora română, [Familia](https://hu.wikipedia.org/wiki/Familia_(foly%C3%B3irat,_1865%E2%80%931906)" \o "Familia (folyóirat, 1865–1906)), Umoristul*), de mivel az erdélyi román és magyar nép közeledésének feltétlen híve volt, az együttélést a magyar állami keretek között képzelte el, és a román nép kialakulásában is a dákoromán elmélettől eltérő véleményt fogalmazott meg, viszonya megromlott a román lapokkal, és ezért 1871-től csak magyar lapokban közölt tanulmányokat. 1891–1898 között *Ungaria* címmel tudományos-társadalmi-irodalmi folyóiratot adott ki román nyelven, *Román-magyar Szemle* című magyar nyelvű melléklettel. Tudományos és irodalmi műveivel a két nép barátságát szolgálta.

Munkássága

A román népköltészet kutatója, magyar nyelvű propagálója. Részt vett [Alsó-Fehér vármegye](https://hu.wikipedia.org/wiki/Als%C3%B3-Feh%C3%A9r_v%C3%A1rmegye" \o "Alsó-Fehér vármegye)monográfiájának megírásában, főleg román tárgyú anyagokkal. Jelentősek a román falu életéből inspirálódott elbeszélései, színdarabjai. Színdarabjait sikerrel játszották a magyar színházakban.

Cikkeket közölt a román irodalom jelentős személyiségeiről (Vasile Alecsandri, Dimitrie Bolintineanu, Gheorghe Şincai, Andrei Mureşanu). Ezeket a szétszórtan megjelent írásokat összegyűjtötte és kiadta *A románság* címmel két kötetben.

[Andrei Șagunáról](https://hu.wikipedia.org/wiki/Andrei_%C8%98aguna) írott könyvében megfogalmazta azt a véleményét, hogy a püspöknek negatív szerepe volt 1848-ban, amikor alaposan kivette részét a két nép (erdélyi magyar és román) összeuszításában.

Könyvei

* Román népdalok és balladák (Kolozsvár, 1872)
* Román közmondások (Kolozsvár, 1882)
* Koszorú a román népköltészet virágaiból (Kolozsvár, 1884)
* A románság (I–II., Nagybecskerek, 1895, 1896)
* Válaszirat a bukaresti román ifjak memorandumára, Kolozsvár, 1891. [Online hozzáférés](http://mtdaportal.extra.hu/books/moldovan_gergely_valaszirat_a_bukaresti_roman_ifjak.pdf)
* Alsófehér vármegye román népe (Nagyenyed, 1899)
* A magyarországi románok (Budapest, 1913)
* Saguna Andras (Budapest, 1916)

**Színdarabjai**

* Szép Ilona (1878)
* A falu ládája (1881)
* Flórika szerelme (1901)

Forrás

https://hu.wikipedia.org/wiki/Moldován\_Gergely